Diari Oficial de la Generalitat Valenciana


Sumari del DOGV 4085, del 13-09-2001 (2001/8965)

Informació pública de la pròrroga de la suspensió de l'atorgament de llicències en determinats àmbits de sòl classificat com a urbà pel PGOU de València.
---------------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8965


Organisme emissor
:   Ajuntament de València

Tipus de document
:   Anunci

Informació pública de la pròrroga de la suspensió de l'atorgament de llicències en determinats àmbits de sòl classificat com a urbà pel PGOU de València. [2001/M8965]
  
La Comissió de Govern, en sessió celebrada el 27 de juliol de 2001, va adoptar el següent acord:
  
«Vist l'informe del Servei d'Assessorament Urbanístic, i amb el dictamen de la Comissió Informativa d'Urbanisme, s'acorda:
  
Primer
  
Aprovar la pròrroga a dos anys del termini de suspensió de l'atorgament de llicències de parcel·lació de terrenys, edificació, demolició i d'activitat en l'àmbit físic de les propostes de programa d'actuació integrada que a continuació s'indiquen, totes elles sotmeses a informació pública a través del procediment simplificat en l'article 48 de la Llei Reguladora de l'Activitat Urbanística, en base a les raons exposades en els fonaments jurídics d'aquest acord:
  
Exp. 148/98: PS3-10 Perellonet.
  
Exp. 38/99: UE 7 WZ6-5 Perellonet.
  
Exp. 39/99: UE 8 HK6-9 Perellonet.
  
Exp. 364/99: Moncayo.
  
Exp. 487/99: UE C. Campanar.
  
Exp. 515/99: Illes Canàries-Pere II El Cerimoniós.
  
Exp. 524/99: UE A del Mercat.
  
Exp. 541/99: avinguda dels Tarongers-Serreria.
  
Exp. 584/00: Turís-Tres Forques.
  
Segon
  
El termini de dos anys de suspensió de llicències es comptarà a partir del dia següent a la publicació del respectiu acord en el Diari Oficial de la Generalitat Valenciana.
  
Tercer
  
Entendre d'ara endavant que el termini de suspensió facultativa de l'atorgament de llicències és de dos anys, comptats a partir del dia següent a la publicació de l'acord en el Diari Oficial de la Generalitat Valenciana, en aquells casos en què la suspensió aprovada es referisca a l'àmbit físic de propostes de programes d'actuació integrada prèviament sotmeses a informació pública per la via del procediment simplificat regulat en l'article 48 de la Llei Reguladora de l'Activitat Urbanística.
  
Quart
  
Publicar aquest acord en el Diari Oficial de la Generalitat Valenciana als efectes oportuns, així com traslladar-lo als serveis de planejament, gestió urbanística, llicències urbanístiques, medi ambient i coordinació entre administracions públiques, i gestió del centre històric, per a coneixement i efectes.»
  
Contra el que s'ha acordat en els punts 3 i 4 de l'acte administratiu transcrit, que són definitius en la via administrativa i de conformitat amb el que estableix la Llei de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes a comptar des del dia següent al de la recepció d'aquesta notificació.
  
Si transcorre un mes des del dia següent al de la interposició del recurs de reposició sense que aquest s'haja resolt, es podrà entendre que ha sigut desestimat i interposar recurs contenciós administratiu davant el Jutjat Contenciós Administratiu de València, en el termini de sis mesos.
  
b) Recurs contenciós administratiu davant el Jutjat Contenciós Administratiu de València, en el termini de dos mesos comptats des del dia següent al de la recepció d'aquesta notificació.
  
Tot això sense perjudici que es puga interposar qualsevol altre recurs o acció que s'estime procedent.
  
Cosa que es publica perquè en prengueu coneixement.